open-index/open-wikipedia-markdown huggingface dataset:
איסנילון הפילון

**איסנילוֹן טוֹטוֹני הַפּילון** (נולד ב-18 במרץ 1966 או ב-10 במרץ 1968 ונהרג ב-16 באוקטובר 2017), ידוע גם ב*[[כוניה]]* **אבו עבדאללה אל-פיליפיני**, היה מיליטנט אסלאמי פיליפיני המזוהה עם המדינה האסלאמית. הוא היה מנהיג אבו סיאף לפני שגדודיה נשבעו אמונים לאבו בכר אל-בגדאדי. באפריל 2016 פורסם בעלון השבועי של המדינה האסלאמית "*א-נבא"* כי הפילון מונה ל"אמיר של כלל כוחות המדינה האסלאמית בפיליפינים".

שמו הופיע ברשימת הטרוריסטים המבוקשים ביותר על ידי ה-FBI.

## פעילות מיליטנטית
### חזית השחרור הלאומית של המורו
הפילון הצטרף לחזית השחרור הלאומית של המורו (MNLF) ב-1985 ונסע מסולו ולבסילן. בעודו חבר בקבוצת המורדים, למד ערבית ומדרסה והיה לדובר של המפקדה בהראמה סאלי בשנת 1992. פעילות צבאית אינטנסיבית ב-1994, ומותו של סאלי הכריחו אותם לברוח כדי מתחם סמפיניט בסומיסיפ, שם פגש את מקים אבו סיאף ומנהיגו, עבדורג'ק אבובכר ג'נג'לאני.

### המדינה האסלאמית בפיליפינים
ב-23 ביולי 2014, סרטון של הפילון יחד עם רעולי פנים אחרים, הועלה ליוטיוב, ובו נשבעו אמונים למנהיג המדינה האסלאמית, אבו בכר אל-בגדאדי.

הפילון חוסל ב-16 באוקטובר 2017 במבצע צבאי מורכב בעיר מרוואי. יחד איתו חוסל עומר מאוט, מנהיג מיליצית מאוט ושוחררו 17 בני ערובה.

## קישורים חיצוניים

* סא"ל (בדימוס) ד"ר דוד דוכן, הקרב על מאראווי בפיליפינים - לקחים מלחימה בשטח אורבני, הוצאת מערכות 485-486, נובמבר 2019

## הערות שוליים

קטגוריה:המדינה האסלאמית: אישים
הפילון
קטגוריה:פיליפינים
קטגוריה:הפיליפינים: דת
קטגוריה:ילידי 1966
קטגוריה:נפטרים ב-2017
קטגוריה:הטרוריסטים המבוקשים ביותר על ידי ה-FBI
יחסי סין–שוודיה

[ממוזער|שגרירות סין ב[סטוקהולם, שוודיה|273x273 פיקסלים]]
**יחסי סין–שוודיה** הם היחסים בין סין לבין שוודיה. שוודיה הייתה הראשונה במדינות המערב לכונן רשמית יחסים דיפלומטיים עם הרפובליקה העממית של סין, ב-9 במאי 1950.

## היסטוריה
הקשרים בין שוודיה וסין התקיימו עוד במאה ה-17. שוודיה סחרה עם סין, דבר שתועד על ידי נילס מאטסון קיופינג. הוא ביקר בדרום סין על הספינה *גוטנברג* ב-1654 וכתב רישומים ממסעותיו לסין עם שובו לשוודיה. חברת הודו המזרחית השוודית סחרה עם סין בין 1731 ל-1813.

שוודיה הייתה הראשונה במדינות המערב לכונן רשמית את היחסים הדיפלומטיים עם הרפובליקה העממית של סין. יחסים דיפלומטיים בין הרפובליקה העממית לבין הממלכה השוודית הוקמו באופן רשמי ב-9 במאי 1950. שוודיה הייתה המדינה המערבית הראשונה ליצור יחסים כאלה עם הרפובליקה העממית שאך נוסדה, ומסיבה זו יו"ר המפלגה הקומוניסטית הסינית מאו דזה-דונג החליט באופן אישי לקבל את השגריר השוודי, טורסטן האמרסטרום, כאשר הציג את מכתב האישורים שלו, דבר שהיה יוצא דופן, וסימן לכך שסין ייחסה חשיבות רבה לפריצת הדרך הדיפלומטית. שוודיה תמיד תמכה ברפובליקה העממית של סין בטענתה על המושב של סין באו"ם.

העתק מודרני של הספינה *גוטנברג* נבנה ונשלח מגטבורג, שוודיה, ב-2005. הספינה הגיעה לשאנגחאי, סין, ב-2006. הספינה התקבלה בברכה בשאנגחאי על ידי המלך קרל השישה עשר והמלכה סילביה משוודיה, אשר ערכו ביקור רשמי בסין באותה שנה. ההעתק חזר לעיר גטנברג ב-9 ביוני 2007, והתקבל בברכה על ידי נשיא סין, חו ג'ינטאו, שביקר בשוודיה בעיקר מסיבה זו, ועל ידי המלך קרל השישה עשר והמלכה סילביה.

שנת 2010 סימנה את יום השנה ה-60 של יחסי סין-שוודיה. החגיגות קיבלו תשומת לב בסין, עקב הקשרים המוקדמים בין המדינות. דבר זה הביא ליצירתו של מכון קונפוציס נורדי בשוודיה כדי לקדם ולפתח את מערכת היחסים הסינית-שוודית.

## היחסים בין שתי המדינות
בשנת 2006 ערך הסחר בין שתי המדינות הסתכם ב-6.73 מיליארד דולר. שוודיה הפכה לשותפת הסחר התשיעית בגודלה של סין באיחוד האירופי, וסין הייתה שותפת הסחר הגדול ביותר של שוודיה באסיה זו השנה הרביעית.

## קישורים חיצוניים

* שגרירות שוודיה בסין 
* שגרירות סין בשוודיה
* Hellström, ירקר (2014) סדרי העדיפויות הפוליטיות של סין במדינות הנורדיות, סוכנות המחקר ההגנתי השוודית (FOI)

## הערות שוליים

שוודיה
בילי אייכנר

**בילי אייכנר** (באנגלית: **Billy Eichner**, נולד ב-18 בספטמבר 1978) הוא קומיקאי, שחקן, סופר ואישיות טלוויזיה יהודי-אמריקאי.

## קורות חייו
אייכנר סיים את לימודיו בתיכון סטייווסאנט בשנת 1996 ואת לימודיו באוניברסיטת נורת'ווסטרן בשנת 2000. באותה התקופה, השחקן רובין לורד טיילור היה שותפו לחדר. אייכנר הוא יהודי והומוסקסואל.

## קריירה
אייכנר זכה לפרסום הראשון שלו בעקבות "Creation Nation: A Live Talk Show", תוכנית טלוויזיה שהנחה וכתב, שזכתה לשבחים בניו יורק. בנוסף, אייכנר השתתף בתוכניות "Conan" ככתב ועיתונאי במערכונים קצרים, וכעצמו בתוכנית "Watch What Happens: Live", לצידו של אנדי כהן, "Last Call with Carson Daly" ,"The Wendy Williams Show" וב-"Fashion Police" עם ג'ואן ריברס, בין היתר. במקביל, אייכנר שיחק בתפקיד אורח בסדרת האנימציה "בוב'ס בורגרס" (ההמבורגרים של בוב, בתרגום חופשי) כמר. אמברוז, ושיחק באופן קבוע בתיאטרון הבריגדה האזרחית של ניו יורק.

ב-2013, אייכנר הצטרף לעונתה השישית של הסדרה "Parks and Recreation" בתפקיד משני. עם זאת אייכנר קודם לתפקיד ראשי בעונתה השביעית של הסדרה.

בטקס פרסי האמי ה-66 שהתקיים בשנת 2014, אייכנר הופיע יחד עם סת' מאיירס, שהנחה את הטקס של אותה השנה ויחד איתו הוא ראיין אנשים אקראיים ברחבי ניו יורק.

באוגוסט 2015, אייכנר השתתף בסדרה "אנשים קשים" המופקת על ידי רשת "Hulu", נכתבה על ידי ג'ולי קלאוזנר שאף משתתפת בסדרה ומופקת על ידי איימי פולר. בשנת 2016, אייכנר השתתף בסרט שכנים 2, שיצא לאקרנים ב-20 במאי, ובסרט אנגרי בירדס. במרץ 2017, פורסם כי אייכנר יצטרף לצוות השחקנים של עונתה השביעית של סדרת האימה "אימה אמריקאית". חודש לאחר מכן, באפריל, פורסם כי אייכנר מנהל משא ומתן על דיבוב דמותו של טימון, סוריקטה המלווה את סימבה במסעו לשיבה אל צוק התקווה, ברימייק לסרט "מלך האריות".

הוא צפוי להופיע בסרט הקומדיה רומנטית האמריקאי מ-2022, *[[אין גברים כאלה]]*.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:קומיקאים יהודים אמריקאים
קטגוריה:סופרים יהודים אמריקאים
קטגוריה:שחקנים הומוסקסואלים
קטגוריה:להט"בים יהודים אמריקאים
קטגוריה:בוגרי תיכון סטייווסנט
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1978
רוונסבורגר

ממוזער|250px|לוגו החברה בשלבי התפתחותו עד לסמליל הנוכחי
ממוזער|250px|קמפיין פרסום גרילה של החברה, שעשה שימוש בתלי הריסות באתרי בנייה כדי לפרסם את הפאזלים מתוצרתה
**רוונסבורגר** (בגרמנית: **Ravensburger**, ובשמה הרשמי: **Ravensburger AG**, קרי: רַוונְסבּוּרְגֶר אָה. גֶה.) היא יצרנית משחקים גרמנית גדולה, המפורסמת בעיקר כמי שמובילה את שוק הפאזלים האירופי.

## היסטוריה
החברה נוסדה ב-7 במאי 1883 בידי אוטו רוברט מאייר ברוונסבורג  שבשוואביה עילית  בדרום גרמניה. משחק הלוח הראשון שלה שהופץ היה "Reise um die Erde" (מסע סביב כדור הארץ).

סימנה המסחרי של רוונסבורג, שעבר תהליך התפתחות במשך השנים, נרשם במשרד הפטנטים  של האימפריה הגרמנית ב-1900. מ-1971 מזוהה עם החברה עם סימן המשולש הכחול.

במפנה המאה ה-20 התרחב קו המוצרים של החברה וכלל אלבומי תמונות, ספרי ילדים, ספרי הפעלה וחוברות הדרכה, ספרי עיון ומשחקי ילדים. כבר לפני מלחמת העולם הראשונה הציגה החברה קו של כ-800 מוצרים. החברה שגשגה בין מלחמות העולם אך נפגעה קשות בימי מלחמת העולם השנייה.

לאחר מלחמת העולם השנייה השתקמה החברה באיטיות, והפריצה הגדולה שלה הייתה ב-1964 כשהחלה בייצור פאזלים וחדרה היטב לענף זה. באותה שנה היא הקימה סניפים בשש מדינות אירופיות נוספות. ב-1977 התפצלה זרוע ההוצאה לאור של החברה לחברה-בת נפרדת.

החברה מתמקדת בפרסומה כמותג פאזלים מוביל, וארבעה פאזלים שהיו בשעתם הגדולים ביותר בעולם: 40,320 (מיטב הרגעים של דיסני), 32,256 (קית' הרינג, "Double Retrospect" (- רטרוספקטיבה זוגית), 32,000 (חלון לניו יורק), ו-24,000 חלקים, יוצרו על ידיה.
## משחקים מפורסמים
בין המשחקים המפורסמים מתוצרת החברה, מוכרים בישראל:
* רברסי
* בריקדה 
* סקוטלנד יארד 
* פוארטו ריקו (נמכר תחת המותג "Alea")

## ראו גם

* ThinkFun

## קישורים חיצוניים

* 

300px|ימין|לוגו החברה

קטגוריה:חברות גרמניות
קטגוריה:חברות צעצועים
קטגוריה:מותגים
ליאור ורוצלבסקי

**ליאור ורוצלבסקי** (נולדה ב-16 באפריל 1984) היא עיתונאית ישראלית המשמשת ככתבת לענייני חינוך בחדשות 13. בעבר עבדה כשחקנית וזמרת.

## ביוגרפיה
ורוצלבסקי נולדה וגדלה ברמת גן. בילדותה למדה נגינה בפסנתר בקונסרבטוריון העירוני. את שנות התיכון עשתה במגמת מוזיקה בתיכון בליך בעיר. בשנים 1999–2006 למדה פיתוח קול ולימודי פיתוח שמיעה.

היא בוגרת בית הספר לאומניות הבמה "בית צבי" משנת 2007 ולמדה אחר כך שנה גם באוניברסיטת תל אביב.

בשנות לימודיה ב"בית צבי" שיחקה בהצגות "כישרונות ומעריצים" בתפקיד אלכסנדרה נייגינה, "מגנוליות מפלדה" בתפקיד שלבי, "אגנס של אלוהים" בתפקיד ד"ר מרתה ליווינגסטון, "הנשים" בתפקיד מרי היינס, "שירת הלוויתן" בתפקיד קרוליין ו"טומי תם" בתפקיד המשרתת. בנוסף, ורוצלבסקי השתתפה במספר מחזות זמר כמו: "קופקבנה" (בתפקיד לולה ובתפקיד סמנתה), "מיקה שלי" (בתפקיד המלכה ובתפקיד הרבנית), "קברט" (בתפקיד פרנצ'י), "אאידה" (בתפקיד אמנריס), "אחים בדם" (בתפקיד גברת ליונס), "שיער" (בתפקיד הכוהנת) ו"ד"ר ג'קיל ומיסטר הייד" (בתפקיד אמה קרו).

בשנות לימודי התיאטרון זכתה במספר מלגות ופרסים:
* תחרות שירים ממחזות זמר ע"ש ג'ורג' ואל - מקום ראשון (2005)
* מלגה ע"ש חיים גמזו - תלמידה מצטיינת שנה א' (2005)
* "קרן שרת" (קרן התרבות אמריקה-ישראל) - מלגת לימודים למצטיינים בתחומי האמנויות (2006)
* מלגה ע"ש בלהה דייוויס למצטייני קרן שרת בבית צבי (2006)

בשנת 2008 שיחקה בקברט מוזיקלי "איש הרוח, הזונה והליצן" בתפקיד הזונה ב"קפה תיאטרון" של התיאטרון הקאמרי. שנה אחר כך שיחקה במחזמר לילדים "עלי באבא וארבעים השודדים", בתפקיד אשת עלי באבא, ובשנת 2010 שיחקה בהצגה "ציפור הנפש" בתיאטרון המדיטק. 

שיחקה גם בהרכב "פסק זמן" שהופיע ב"פסטיבל תיאטרון הרחוב הבינלאומי" בבת ים ובפסטיבל עכו, וכן בפרויקט "צליל ראשון" לילדים.

### כעיתונאית
250px|שמאל|ממוזער|ורוצלבסקי מדווחת מהפגנה, מרץ 2023
את דרכה העיתונאית החלה בתוכנית הבוקר "אורלי וגיא" בערוץ 10 כתחקירנית וכמגישת פינות שבועיות בנושאי צרכנות ותרבות.

ב-2016 הצטרפה לחדשות 10, שם מונתה לרכזת כתבים ובהמשך, לרכזת מערכת "ברקוד".

ב-2017 הצטרפה לצוות המבזקנים של חדשות עשר והחלה לערוך ולהגיש מבזקי טלוויזיה.

החל מ-2020 משמשת ככתבת לענייני חינוך ב"חדשות 13". עם יציאתה של ליאור קינן לחופשת לידה בשנת 2024, החלה לשמש במקביל גם ככתבת לעניינים פוליטיים.

ב-2022 החלה לשמש מעת לעת כמגישה-מחליפה בתוכנית "היום שהיה".

ורוצלבסקי נשואה ואם לשני בנים.

## קישורים חיצוניים

* 
* ליאור ורוצלבסקי, באתר חדשות 13

## הערות שוליים

קטגוריה:אנשי טלוויזיה ישראלים
קטגוריה:סגל ערוץ עשר
קטגוריה:סגל חדשות 13
קטגוריה:בוגרות תיכון בליך
קטגוריה:בוגרי תיכון בליך
קטגוריה:בוגרות בית צבי
קטגוריה:בוגרי בית צבי
קטגוריה:כתבי חינוך ישראלים
קטגוריה:ישראליות שנולדו ב-1984
קטגוריה:ישראלים שנולדו ב-1984
סילאס וייר מיטשל

**סילאס וייר מיטשל** (באנגלית: **Silas Weir Mitchell**; נולד ב-30 בספטמבר 1969) הוא שחקן קולנוע וטלוויזיה אמריקאי המוכר בעיקר מתפקידו בסדרת הטלוויזיה "גרים" של רשת NBC, ובתפקיד צ'ארלס פאטושיק בסדרה "נמלטים".

## ראשית חייו
מיטשל נקרא על שם סילאס ווייר מיטשל שהיה רופא וסופר מהמאה ה-19.

מיטשל בוגר בית הספר סנט פול ופנימיית הכנה לקולג' בקונקורד ניו המפשייר, בשנת 1995 קיבל תואר שני באוניברסיטת קליפורניה בסן דייגו. מיטשל הוא מייסד ונשיא של חברת ההפקה פנטום. למיטשל שלוש אחיות ואח. מיטשל נשוי.

## קולנוע וטלוויזיה

מיטשל מופיע כתפקיד אורח בסרטים שונים, ביניהם "משחק מסוכן", "הפטריוט", "תופת", "ליל כל הקדושים 2", "ללכת על הכל 2", ו"מיליונר מי שגומר ראשון".

ב-2004 הופיע כשחקן אורח בפרק של הסדרה "ג'ורדן" בתפקיד פרנק ג'ונס/אליסטר דארק, עובד בבנק הדם.

בין השנים 2005–2007 הופיע כשחקן אורח ב-13 פרקים בסדרה "נמלטים" בתפקיד צ'ארלס פאטושיק (היוואר). ב-2007 גילם את ניל בסרט "משוגע" לצד אלי לרטר. ב-2009 הופיע כאורח בסדרה "חוק וסדר: מדור מיוחד" בתפקיד אוון וולטרס. בשנת 2010 שיחק בדרמה הביוגרפית "גשם של גן עדן" לצידם של מייק ווגל וטארין מנינג. ב-2011 הופיע כאורח בסדרה "המנטליסט" בתפקידים ארתור קופי / ראלף מרסר.

בין השנים 2011–2017 שיחק תפקיד ראשי בסדרה "גרים" בתור מונרו - בלוטבאד צימחוני העובד כשען, בעל עבר עשיר וידע רב.

בשנת 2012 שיחק לצד ריי ליוטה בסרט הפשע "Ticket Out". בשנת 2018 הופיע בסרט "התיקון" בתפקיד הפושע גלן אקה.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:מפיקים אמריקאים
קטגוריה:אמריקאים שנולדו ב-1970
מחנה למונייה

ממוזער|שלט הנושא את תג מחנה למונייה.
שמאל|ממוזער|תרגיל של חיילי יחידה לסילוק פצצות במחנה למונייה (2011).

ממוזער|300x300 פיקסלים|"כיפת הרעם" במחנה למונייה
**מחנה למונייה** (באנגלית: **Camp Lemonnier**) הוא בסיס צבאי של חיל הים של ארצות הברית, בג'יבוטי, בתוך נמל התעופה הבין-לאומי ג'יבוטי-אמבולי שבקרן אפריקה, ובו מוצב "כוח משימה משותף – קרן אפריקה" (CJTF-HOA) של פיקוד אפריקה של ארצות הברית (USAFRICOM). הוא בסיס הקבע הצבאי היחיד של ארצות הברית באפריקה.

הבסיס הוקם כאתר העיקרי באזור לתמיכה ב"מבצע חירות מתמשכת – קרן אפריקה" (OEF-HOA).

## ראו גם
* בסיס חיל הים הסיני בג'יבוטי

## קישורים חיצוניים
* 

## הערות שוליים

קטגוריה:בסיסי צי ארצות הברית
קטגוריה:ג'יבוטי: יחסי חוץ
קטגוריה:ארצות הברית: יחסי חוץ
קטרין שפיר

[שמאל|ממוזער|250x250 פיקסלים|המנצחות במשחה ל-200 מטר פרפר, אליפות ישראל בשחייה, דצמבר 2017. מימין: [שרון שטיימן, מאי לווי וקטרין שפיר.]]
**קטרין שפיר** (נולדה בשנת 2000) היא אלופת ישראל ובעלת מדליית ארד מהמכביה העשרים (2017) במשחה ל-200 מטר פרפר.

## ביוגרפיה
שפיר שחיינית קבוצת מכבי נהריה.

### 2015
באליפות ישראל בשחייה שנערכה באוגוסט 2015 זכתה שפיר במדליית ארד במשחה ל-200 מטר פרפר בתוצאה של 2:20.42 דקות, אחרי קרן זיבנר שקבעה שיא ישראלי בינלאומי חדש של 2:13.52 דקות טמיר גונן כהן (2:20.20 דקות), שתיהן מהפועל דולפין נתניה. נוסף לכך, היא סיימה במקום שישי במשחה ל-100 מטר פרפר בתוצאה של 1:04.99 דקות ובמקום שביעי במשחה ל-50 מטר פרפר בתוצאה של 29.29 שניות.

באליפות אירופה (בריכת 25 מטר) שנערכה בנתניה בתחילת דצמבר אותה שנה היא סיימה במקום 20 במשחה ל-200 מטר פרפר בתוצאה של 2:18.14 דקות.

שבועיים לאחר מכן, באליפות ישראל (בריכת 25 מטר) שנערכה בדצמבר אותה שנה זכתה שפיר בשתי מדליות אישיות, כסף וארד. מדליית כסף, במשחה ל-100 מטר פרפר בתוצאה של 1:02.68 דקות, אחרי טמיר גונן כהן (1:01.66 דקות) ולפני אורי פרייבך מהפועל עמק חפר (1:02.94 דקות) ומדליית ארד, במשחה ל-200 מטר פרפר בתוצאה של 2:17.36 דקות, אחרי קרן זיבנר שקבעה שיא ישראלי חדש של 2:09.69 דקות וטמיר גונן כהן (2:15.84 דקות).

### 2016
באליפות ישראל בשחייה שנערכה ביולי 2016 סיימה שפיר במקום רביעי במשחה ל-200 מטר פרפר בתוצאה של 2:20.43 דקות, במקום חמישי במשחה ל-100 מטר פרפר בתוצאה של 1:04.00 דקות, במקום שישי במשחה ל-50 מטר פרפר בתוצאה של 29.11 שניות ובמקום שמיני במשחה ל-200 מטר מעורב אישי בתוצאה של 2:32.09 דקות.

באליפות ישראל (בריכת 25 מטר) שנערכה בדצמבר אותה שנה זכתה שפיר ב-3 מדליות, כסף ו-2 ארד. מדליית כסף במשחה ל-200 מטר פרפר בתוצאה של 2:15.68 דקות, אחרי קרן זיבנר (2:10.20 דקות) ולפני מאי לווי ממכבי קריית אונו (2:19.18 דקות), מדליות ארד במשחה ל-100 מטר פרפר בתוצאה של 1:01.82 דקות, אחרי קרן זיבנר (59.57 שניות) ולאה פולונסקי ממכבי חיפה (1:01.76 דקות) ובמשחה ל-200 מטר מעורב אישי בתוצאה של 2:21.33 דקות, אחרי לאה פולונסקי (2:16.11 דקות) ואנסטסיה גורבנקו ממכבי קריית ביאליק (2:18.66 דקות). נוסף לכך, היא סיימה במקם רביעי במשחה ל-50 מטר פרפר בתוצאה של 28.38 שניות.

### 2017
#### אלופת ישראל
באליפות אירופה לנוער שנערכה בווינגייט בתחילת יולי 2017 סיימה שפיר במקום 20 במשחה ל-200 מטר פרפר בתוצאה של 2:19.25 דקות, במקום 36 במשחה ל-100 מטר פרפר בתוצאה של 1:03.52 דקות ובמקום 45 במשחה ל-50 מטר פרפר בתוצאה של 28.82 שניות. שבועיים לאחר מכן, בתחרויות השחייה של המכביה העשרים שנערכו בווינגייט היא זכתה במדליית ארד במשחה ל-200 מטר פרפר בתוצאה של 2:19.30 דקות, אחרי קרן זיבנר שקבעה שיא מכביה חדש של 2:16.57 דקות ואיזבל הניג מארצות הברית (2:18.52 דקות). שבועיים לאחר מכן, באליפות ישראל היא זכתה בשתי מדליות, זהב וארד. מדליית זהב במשחה ל-200 מטר פרפר בשיא אישי חדש של 2:17.31 דקות, לפני מאי לווי (2:18.21 דקות) ובר גולדין מהפועל חולון (2:22.67 דקות) ומדליית ארד במשחה ל-100 מטר פרפר בשיא אישי חדש של 1:02.65 דקות, אחרי קרן זיבנר (59.00 שניות) ועמית עברי מהפועל עמק חפר (59.22 שניות). נוסף לכך, היא סיימה במקום רביעי במשחה ל-50 מטר פרפר בתוצאה של 28.47 שניות.

## קישורים חיצוניים

* קטרין שפיר, באתר *Swimrankings* 

קטגוריה:שחייניות פרפר ישראליות
קטגוריה:שחייניות מעורב אישי ישראליות
קטגוריה:אלופות ישראל בשחייה
קטגוריה:ישראליות שנולדו ב-2000
קטגוריה:ישראלים שנולדו ב-2000
תהילה מטמון

**תהילה מטמון** (11 בפברואר 1905 – 3 במרץ 1974) הייתה עורכת דין וכלכלנית, עסקנית ציבור ופעילה למען זכויות נשים ישראלית, ייסדה את הליגה לזכויות הנשים בישראל ועמדה בראשה, יסדה וערכה את הביטאון "האשה במדינה".

## קורות חיים
מטמון נולדה בשם תהילה אנדלהיים ברודקי שליד לבוב, מזרח גליציה, בתם של שרה חנה לבית בארט וחיים צבי אנדלהיים.

אחרי גמר הלימודים התיכוניים עבדה כפקידה בלבוב. בנוסף הייתה פעילה בתנועה הציונית, ב"התאחדות צעירי ציון", בקרן היסוד ובהסתדרות הפקידים.

במרץ 1933 עלתה לארץ ישראל. בשנת 1934 נישאה לרופא ד"ר אברהם מטמון (בנם של יהודה לייב מטמון-כהן ופניה מטמון-כהן). הזוג התגורר בתל אביב.

מטמון סיימה את לימודיה במשפטים ובכלכלה והוסמכה לעורכת דין. עסקה בעיקר במתן סעד משפטי לנשים במשפטי אישות.

יסדה את "הליגה לזכויות הנשים בישראל" ועמדה בראשה. הייתה פעילה גם בהיקף בינלאומי בסוגיות של זכויות הנשים, כחברת ההנהלה של ברית הנשים הבין-לאומית וצירה בקונגרסים הבינלאומיים של ברית זו בשנים 1952, 1954, 1957, 1959.

הייתה חברה בוועד התאחדות עולי פולין. בתקופת מלחמת העולם השנייה הייתה חברת ההנהלה של הוועד למען החייל היהודי.

הייתה פעילה בשרות ההגנה.

בהמשך הייתה חברת בית הדין העליון של הסתדרות עורכי-הדין בישראל וחברה באיגוד נשים אקדמיות.

יסדה וערכה את הביטאון "האשה במדינה" שיצא לאור בתל אביב על ידי האגוד לשווי זכויות נשים בישראל.

פרסמה מאמרים רבים בעיקר בענייני התחיקה בנוגע לזכויות האישה, המעמד האישי בישראל ויחסים בינלאומיים במערבת ארגוני הנשים בעולם.

בשנת 1960 ערכה ביחד עם בעלה מסע הרצאות בארצות הברית.

מטמון נפטרה בשנת 1974. נטמנה בבית העלמין הדרום (בת ים).

## ראו גם
* פמיניזם בישראל
* מעמד האישה בישראל

## קישורים חיצוניים
* 
* 
* 

## הערות שוליים

קטגוריה:עורכות דין חברתיות ישראליות
קטגוריה:עורכי דין חברתיים ישראלים
קטגוריה:עורכי דין ביישוב
קטגוריה:פמיניסטיות ישראליות
קטגוריה:פמיניסטים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:נשות העלייה החמישית
קטגוריה:אנשי העלייה החמישית
קטגוריה:אישים הקבורים בבית העלמין הדרום
קטגוריה:לוחמות ההגנה
קטגוריה:לוחמי ההגנה
קטגוריה:ישראליות שנולדו ב-1905
קטגוריה:ישראלים שנולדו ב-1905
קטגוריה:ישראליות שנפטרו ב-1974
קטגוריה:ישראלים שנפטרו ב-1974
לסאת'

**לֶסָאת**' (מערבית **لسعة** "לַסְעַה" - עוקץ) או **υ בעקרב**, הוא כוכב שנמצא במרחק של כ-576 שנות אור ממערכת השמש בקבוצת הכוכבים עקרב. הכוכב נמצא בקצה "הזנב" של העקרב ומייצג את העוקץ שלו. כחצי מעלה ממנו נמצא הכוכב הבהיר שאולה.

## תכונות
לסאת' הוא תת-ענק כחול מסוג ספקטרלי B2 IV, מסתו כ-11.4 מסות שמש ורדיוסו כ-6.6 רדיוסי שמש. טמפרטורת פניו כ-22,800 קלווין והוא מאיר בעוצמה של פי 2,200 מעוצמת ההארה של השמש באור נראה, אך בשל טמפרטורת פניו הגבוהה רוב קרינתו היא בתחום העל-סגול כך שעוצמת הארתו הכוללת היא למעלה מפי 12,000. למרות גילו הצעיר יחסית, שמוערך בכ-20 מיליון שנים, לסאת' נמצא בשלב מתקדם של חייו כאשר המימן שבליבתו הולך להיגמר ותהליכי ההיתוך עוברים לשכבות חיצוניות יותר, מה שגורם לו להתנפח ולהתקרר בתהליך שיהפוך אותו לענק אדום. בניגוד לכוכבים אחרים מסוגו שמראים אי יציבות ועוצמת הארתם משתנה, בהירותו של לסאת' יציבה.

## קישורים חיצוניים
* לסאת' באתר של ג'ים קלר
* 

## הערות שוליים

קטגוריה:תת-ענקים מסוג B
קטגוריה:קבוצת הכוכבים עקרב
רג'י לי

**רג'י לי** (באנגלית: **Reggie Lee**; נולד ב-4 באוקטובר 1975) הוא שחקן פיליפיני-אמריקאי, המוכר משלל תפקידיו בטלוויזיה, בין היתר הוא שיחק את ויליאם "ביל" קים בסדרה של Fox, "נמלטים" (2006–2007) את סמל דרו וו בסדרה של NBC, "גרים" (2011–2017) ואת תומאס צ'וי בדרמה המשפטית של CBS, "בית המשפט!" (2019–2023). 

בקולנוע, הוא גילם את טאי הואנג בסרטי" שודדי הקאריביים: תיבה של איש מת" (2006) ו"שודדי הקאריביים: סוף העולם" (2007), גילם את הקצין רוס בסרטו של כריסטופר נולאן "עלייתו של האביר האפל" (2012) ואת לאנס בסרט "מהיר ועצבני" (2001).

## ביוגרפיה
רג'י טלמו וולדז נולד בקזון סיטי, הפיליפינים, בנם של זנאידה טלמו ושל הרופא חסוס אספיריטו וולדז. בגיל חמש הוא עבר עם משפחתו ועם שניו אחיו הצעירים, ניית'ן ואר.וי, לאזור קליבלנד, אוהיו, בין היתר התגוררה המשפחה בפארמה וסטרונגוויל (אנ'). בעודו בתיכון, הוא הופיע על הבמה בתיאטרון גרינברייר (כיום תיאטרון קאסידי) בפארמה הייטס (אנ') והיה מתמחה ב-Cleveland Play House. הוא סיים את לימודיו בבית הספר התיכון הפרנציסקני פדואה (אנ') בפארמה.

למרות שהתקבל לאוניברסיטת הווארד, הוא החליט לעבור ללוס אנג'לס כדי לעסוק במשחק. מאוחר יותר הוא שינה את שם משפחתו מוולדז ללי, והצהיר בראיון משנת 2001 כי "הם כל הזמן קראו לי לתפקידים היספנים, ואני רחוק מאוד מלהיות היספאני"; הוא לקח את השם לי מסבו וסבתו. שפת האם שלו היא אנגלית אך הוא דובר גם טאגאלוג. 

## קריירה
ב-1992, בגיל 17, עבר לי ללוס אנג'לס, שם הצטרף לסיבוב הופעות ארצי של ההפקה "מיס סייגון". מאוחר יותר הוא עבד כרקדן עבור פרינס בטקס פרסי הווידאו קליפים של MTV, וערך סיבוב הופעות ארצי עם המחזמר "Heartstrings". הוא היה בקאסט המקורי של החידוש של המחזמר "קרוסל" בברודוויי ב-1994. ב-1997 הוא קיבל פרס דרמה-לוג על הופעתו בחמזה "F.O.B". שהוצג ב-East West Players, להקת תיאטרון אסייתי-אמריקאי בלוס אנג'לס. עבור תפקידו זכה לשבחי המבקרים.

לי שיחק במספר סרטים פופולריים בהם "מהיר ועצבני", "קחי אותי לגיהנום" בתור סטו רובין, "קוד שמור" בתור קוואן צ'אנג, "שודדי הקאריביים: תיבה של איש מת" ו"שודדי הקאריביים: סוף העולם" בתור טאי הואנג, ו"עלייתו של האביר האפל".

לי שיחק כניצב או כאורח בסדרות טלוויזיה רבות בהם "שיקגו הופ", "רפואה חזקה", "NCIS", "צווארון לבן", ו"אבא אמריקאי".

בשנת 2006 גילם בעונתה השנייה של סדרת הטלוויזיה "נמלטים" את ביל קים, איש ה'חברה' והשירות החשאי.

בין השנים 2011–2017 שיחק תפקיד משנה בסדרה של רשת NBC "גרים" בתור דרו וו - סמל במשטרת פורטלנד, במהלך הסדרה נהפך לווסן כתוצאה מסריטה של ווסן אחר במהלך מרדף. באותה שנה שיחק בקומדיה "טיפש, מטורף, מאוהב" לצד סטיב קארל.

בשנת 2017 התארח בסדרות הטלוויזיה "הוואי חמש-אפס" ו-"ברוקלין תשע-תשע".

בשנת 2021 שיחק בסרט הפעולה של נטפליקס "צדק של אב" בכיכובו של ג'ייסון מומואה. 

בשנת 2022 גילם את אנג'לו סוטו בסדרה "סנגור במבחן" בנטפליקס, שנוצרה והופקה על ידי דייוויד אי קלי, המבוססת על הרומן "The Brass Verdict" מאת מייקל קונלי משנת 2008. 

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא פיליפיני
קטגוריה:מהגרים מפיליפינים לארצות הברית
קטגוריה:אמריקאים שנולדו ב-1975
בואינג 747-400

[ממוזער|300px|בואינג 747-400 של [אל על|טקסט=]]
**בואינג 747-400 (ג'מבו)** הוא שיפור של מטוס ה-747-300, והוא המודל הנמכר ביותר של הבואינג 747 - מטוס סילון רחב גוף של חברת בואינג. ה-747-400 מגלם שינויים טכנולוגיים ומבניים רבים כדי לייצר מסגרת אוויר יעילה יותר. המטוס יוצר בין השנים 1988 ועד 2009 ובמשך 4 שנות ייצורו האחרונות הוא יוצר בגרסת מטען בלבד. ובסך הכול נבנו כ-694 מטוסים מדגם 400. דגם זה נחשב למוצלח ביותר מבין שאר הגרסאות. בואינג הכריזה על ייצורו באוקטובר 1985, הוא טס לראשונה באפריל 1988, וקיבל את אישור הרשויות בינואר 1989.

לגרסה זו הוסף קוקפיט מזכוכית שביטל את הצורך במהנדס טיסה, מערכות רבות הוחלפו באוטומטיות. בכנפיים שולבו חומרים מרוכבים שהפחיתו ממשקלם, מוטת הכנפיים הוגדלה בכ-5 מטרים, המנועים משופרים ולהם בקרת מנוע אלקטרונית (FADEC), למטוס הוסף מערכת ממוחשבת לניהול טיסה. דגם זה שומר על הפריסה של ארבעה חלקים של קודמיו. המאפיינים הבולטים ביותר שלו לעומת דגמי 747 שקדמו לו הם כנפונים באורך 1.8 מטר על קצות הכנפיים הנמצאים בכל 747-400 למעט גרסאות השוק המקומי ביפן.

נכון לשנת 2017 עדיין טסו (על פי פרסומי חברת בואינג) 253 מטוסי נוסעים, 374 מטוסי מטען ו-34 מטוסי VIP ממשפחת ה-747.

על בסיס הדגם פותח מטוס ניסוי "בואינג YAL-1".

## דגמים

* **747-400** גרסה משופרת ל-300–747. בשנת 1989 טס מטוס מדגם זה בשירות קוואנטס בטיסה ישירה בין לונדון לסידני, מרחק של 18,001 ק"מ ב-20 שעות ו-9 דקות, ובכך קבעה שיא עולמי לטיסה למרחק שכזה. בואינג הפסיקה את ייצור דגם זה במרץ 2007, לאחר שנבנו 442 מטוסים מדגם זה.
* **747-400F** גרסת מטוס מטען, המטוס טס לראשונה במאי 1993 ונכנס לשירות בחברת קרגולוקס בנובמבר אותה השנה. בין החברות שמפעילות דגם זה אטלס אייר, קוריאן אייר, צ'יינה איירליינס, וסינגפור איירליינס. חברת אל על הפעילה עד 1 ביולי 2019 ,מטוס אחד מדגם זה ומספר זנבו היה 4X-ELF. כיום, חברת Challenge Airlines IL מפעילה מטוס מדגם זה, בו הסיפון העליון קצר יותר, חרטום המטוס מתרומם דרכו ניתן להכניס מטענים בגובה 12 מטרים, בדגם זה גם מערכת מתקדמת להכנסת סחורות ללא צורך במנוף. מדגם זה יוצרו 126 מטוסים.
* **747-400M Combi** גרסת נוסעים או מטען או בשילוב נוסעים ומטען על ידי מחיצה המחלקת את המטוס לשניים. מדגם זה יוצרו 61 מטוסים.
* **747-400D** גרסה שפותחה עבור חברות התעופה היפניות, דגם זה מיועד לנשיאת נוסעים רבים לטווחים קצרים. בדגם זה הוספו כיסאות במקום בו מוצב המטבח האמצעי במרבית הדגמים. למטוס קיבולת מקסימלית של 660 נוסעים בתצורת מחלקה אחת, בסה"כ יוצרו 19 מטוסים מדגם זה.
* **747-400ER** גרסה שיוצרה במיוחד עבור חברת התעופה האוסטרלית קוואנטס מטוס זה מסוגל לטוס 805 ק"מ יותר מדגם ה-400, ולשאת מטען של 6,800 ק"ג יותר. בסה"כ יוצרו שישה מטוסים מדגם זה.
* **747-400ERF** גרסת מטען ל-747-400ER. במטוס זה הופחת מטען הדלק, כך שיוכל לשאת 9,980 ק"ג מטען יותר מדגם המטען הרגיל. המטוס טס לראשונה באפריל 2001 ונמסר לאייר פראנס באוקטובר 2002, סה"כ ייוצרו 40 מטוסים מדגם זה, אחד מהם מופעל בידי חברת Challenge Airlines IL.

## קישורים חיצוניים

## הערות שוליים

קטגוריה:מטוסי נוסעים אמריקאיים
747-400
אליפות ברזיל בכדורגל 2013

**אליפות ברזיל בכדורגל 2013** (בפורטוגזית:**Brasileirão Série A 2013**) הייתה הפעם ה-58 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-25 במאי 2013 והסתיימו ב-8 בדצמבר 2013.

בתחרות השתתפו 20 קבוצות. בסיום העונה הקודמת לליגת המשנה הברזילאית ירדו רסיפה, פלמיירס, אתלטיקו גויאניינסה ופיגיירנסה. במקום הקבוצות שירדו לליגה הבכירה עלו גויאס, קריסיומה, אתלטיקו פרנאאנסה וויטוריה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה.  

קרוזיירו זכתה באליפות. זו הייתה הזכייה השלישית בתולדות המועדון.

קבוצות שסיימו את העונה במקומות 1–4 העפילו לגביע ליברטדורס. פלמנגו הייתה נציגה נוספת בעקבות זכייתה בתחרות הגביע הברזילאי.

בסיום העונה לליגת משנה ירדו פורטוגזה, ואסקו דה גאמה, פונטה פרטה ונאוטיקו. 

## טבלת הליגה

## שחקנים מצטיינים
* אדרסון, שחקנה של אתלטיקו פרנאאנסה כבש 21 שערים וזכה בתואר מלך השערים.
* אברטון ריביירו, שחקנה של קרוזיירו זכה בפרס "כדור הזהב" לכדורגלן העונה של עיתון ספורט ברזילאי Placar.
* אברטון ריביירו, שחקנה של סנטוס זכה בפרס Troféu Mesa Redonda לכדורגלן העונה של ערוץ טלוויזיה TV Gazeta ו-Fundação Cásper Líbero. 
* אברטון ריביירו, שחקנה של קרוזיירו זכה בפרס כדורגלן העונה של קונפדרציית הכדורגל הברזילאית.

## קישורים חיצוניים

*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2013 בברזיל
עונת 2017/2018 בלה ליגה

**עונת 2017/2018** הייתה העונה ה-87 במסגרת הלה ליגה, הנקראת "לה ליגה סאנטנדר" עקב חסות מסחרית. העונה התחילה ב-18 באוגוסט 2017 והסתיימה ב-20 במאי 2018.

בהתאם לתוצאות של העונה הקודמת ספורטינג חיחון, גרנדה ואוססונה ירדו לליגת משנה. מליגת המשנה עלו לבאנטה, חטאפה וז'ירונה.

ברצלונה זכתה בתואר וזאת בפעם ה-25 בתולדות המועדון. היא זכתה בהסופר קאפ הספרדי תוך ניצחון על סביליה (שסיימה כסגנית בגביע הספרדי) בסיכום מפגש אחד שנערך בטנג'יר שבמרוקו בתוצאה- 1:2.

דפורטיבו לה קורוניה, לאס פלמס ומלאגה ירדו לליגת משנה בסוף העונה.

## קבוצות
בעונה לקחו חלק 20 קבוצות - 17 קבוצות ששיחקו בעונת 2016/2017, אליהן הצטרפו לבאנטה, חטאפה וז'ירונה, שעלו מהליגה הספרדית השנייה.

### אצטדיונים

## טבלת הליגה

## סטטיסטיקות
### מלכי השערים

### מלכי הבישולים

### פרס זאמורה

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לליונל מסי ( ארגנטינה), ברצלונה, שכבש 34 שערים. בנוסף לכך זכה מסי גם בנעל הזהב האירופית.
* פרס זאמורה לשוער שספג הכי פחות שערים העונה הוענק ליאן אובלק ( סלובניה), אתלטיקו מדריד, שספג 22 שערים.
* "פרס סארה" לכדורגלן ספרדי שכבש מספר מרבי של שערים במהלך העונה הוענק ליאגו אספס ( ספרד), סלטה ויגו, שכבש 20 שערים וזכה בתואר בפעם השנייה ברציפות.

פרסי LFP הוענקו ל:
*השחקן המצטיין: ליונל מסי ( ארגנטינה)
*החלוץ המצטיין: ליונל מסי ( ארגנטינה)
*השוער המצטיין: יאן אובלק ( סלובניה)

### שחקן החודש

## קישורים חיצוניים
* 
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2017 2018
קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:2017 בספרד
קטגוריה:2018 בספרד
כותב נאומים

[250px|ממוזער|[נשיא ארצות הברית ברק אובמה והיועצים קרל בראונר, דייוויד אקסלרוד וג'ון פאברו עובדים על נאום. יוני 2010.]]
**כותב נאומים** הוא אדם המשכיר את שירותיו כמחבר נאומים עבור אנשים אחרים. ההסתייעות בכותב נאומים מקובלת בקרב אישים עסוקים מאוד, כגון ראש ממשלה או שר, וגם על ידי אנשים עסוקים פחות, המעוניינים בנאום באיכות טובה יותר מזו שהם מסוגלים להגיע אליה בכתיבה. בדומה לסופרי צללים, כותבי נאומים, על פי רוב, אינם מקבלים קרדיט על יצירתם.

תפקידו של כותב נאומים הוא לסייע למועמד או הדובר לבטא את דעתו, מטרותיו וערכיו בצורה ברורה, רהוטה ומשכנעת. כותב הנאומים עובד בשיתוף פעולה עם המועמד או הדובר כדי להבין את מטרותיו, את קהל היעד שלו ואת הנושאים שהוא רוצה להתייחס אליהם. לאחר מכן, הוא כותב את הנאום בהתאם לצרכים הללו.

על פי מידע באתר משרד העבודה, עיסוק בתחום זה בישראל מצריך בדרך כלל השכלה אקדמית, מיומנויות הבעה בכתב ובעל פה, יכולת הקשבה פעילה. השכר הממוצע בתחום הוא כ-12,000 ש"ח לחודש והיקף המשרה כ-36 שעות עבודה שבועיות.

## ראו גם
* כותבי נאומים ישראלים

## קישורים חיצוניים

* 

## הערות שוליים

*
קטגוריה:רטוריקה
קטגוריה:נאומים
קטגוריה:נותני שירות
יצחק דלויה (המאה ה-17)

הרב **יצחק דלויה** (סביב ה'שצ"ה 1635 - אב ה'תע"א 1711) היה תלמיד חכם, דרשן, אב בית הדין מרקש, ראש הישיבה ורב העיר, בשלהי המאה ה-17 ובראשית המאה ה-18.

## ביוגרפיה
נולד סביב שנת ה'שצ"ה במרקש לרבי מאיר דלויה שהיה דרשן וחכם מחכמי העיר מרקש שבמרוקו. לא יאוחר משנת ה'תנ"ו, הרב יצחק נתמנה לאב בית דין מרקש ובמקביל היה ראש ישיבה. לדברי תלמידו, הרב מרדכי עטייא, הרב יצחק עמד בראשה של הישיבה החשובה במרקש של אותה התקופה, לצד שניים מתלמידיו: הרב שלמה עמאר, והרב אברהם אזולאי.

בנו הוא הרב מרדכי דלויה שהיה מדייני מרקש.

נפטר בחודש אב שנת ה'תע"א (1711).

## פעילותו הרבנית
### תקנותיו
בשו"ת "משפט וצדקה ביעקב" מובאת תשובה בעניין ריבית, בחתימת שניים מחכמי העיר מקנס: הרב משה טולידאנו והרב חביב טולידאנו, שבה הם כותבים על פעילותו הרב דלויה:

רבי יצחק תיקן תקנות נוספות, ביניהן, שאין לקדש אישה שלא במעמד עשרה אנשים בנוכחות רב מוכר. וכן, תקנה בנושא נשיאת אישה שנייה לאחר שהאישה הראשונה לא ילדה ילד במשך עשר שנים. התכתב עם בית הדין בפאס בראשות רבי מנחם סירירו ורבי וידאל הצרפתי.
ממוזער|שער תקנות ושו"ת רבי יצחק דלויה

### ראש הישיבה
רבי יצחק לימד בישיבתו גמרא ופוסקים בשיטת 'אליבא דהלכתא'. כמו כן היה מעביר שיעורים בספר שולחן ערוך. מקצת ביאוריו השתמרו בכתבי יד.

#### ראש חברת הקבלה
רבי יצחק עמד בראשות חברת לימוד הקבלה. אחד מחברי חבורתו היה רבי יחיא ויזמאן. בשנת ה'תס"ב עת נפטר רבי יחיא, שלח היעב"ץ מכתב תנחומין לרבי יצחק.

#### קשריו עם היעב"ץ
בספר "לשון לימודים" לרב אבן צור ישנן שלוש אגרות שהוא שיגר לרב דלויה. אחת מהן שוגרה לאחר שהרב דלויה "נתפס למלכות בעלילת מלשינות", ובראשה הקדיש הרב אבן צור פיוט לכבודו.

כחלק מפעילותו הרבנית, היה דרשן ושליח ציבור קבוע.

## זיכרון והנצחה
קברו של הרב דלויה משמש עד היום למקום תפילה, ובמלאח מרקש בית כנסת על שמו. סופרו אגדות מופלאות על הרב יצחק דלויה. אולם ביחס לרבות מהן לא ברור אם הן עוסקות בנושא ערך זה או שיש להניח כי מדובר ברב קדום יותר, מהמאה ה-16, בעל שם זהה, למרות שאין אודותיו תיעוד ממשי.

ביישוב הר ברכה הוקם בית כנסת על שמו.

## תלמידיו
* הרב שלמה עמאר, רבה של העיר מרקש, פוסק הלכה ומקובל
* הרב אברהם אזולאי, רבה של העיר מרקש ומקובל
* הרב מרדכי עטייא, מחבר הספר "מר דרור" על התלמוד הבבלי (איזמיר ת"ץ)
*הרב יחיא ויזמאן, מחכמי מרקש.

## חיבוריו
***ביאורי הלכה**

***פסקי דין ותקנות**

***דרשות**

מקבץ משארית כתביו הנ"ל נדפסו בספר 'תורת משפחת דלויה' עמ' 279-316.

## לקריאה נוספת
* **'מבוא ראשון - תולדות משפחת דלויה וחכמיה**', נדפס בספר 'תורת משפחת דלויה' עמ' 47-63.

## הערות שוליים

קטגוריה:רבנים מרוקאים
קטגוריה:ראשי ישיבה מרוקאים
קטגוריה:מרקש: רבנים
קטגוריה:נפטרים ב-1711
בית הכנסת בלשייא ברונייא

שמאל|ממוזער|מראה מבנה המרכז הקהילתי החל משנת 2004
המרכז היהודי-קהילתי במרכז העיר מוסקבה, ב**בית הכנסת בלשייא ברונייא** הוא מבנה של בית כנסת עתיק במחוז האדמיניסטרטיבי המרכזי במוסקבה בירת רוסיה. בשנות האלפיים חודש המבנה ונבנתה סביבו מעטפת שימור מבנים וכיום שוכן בו מרכז קהילתי גדול ליהודי האזור, והוא כולל בית כנסת, מקווה, מסעדה כשרה, מוזיאון ומשרדים, עם מספר מבנים נספחים ובהם אולמות, ישיבה וסמינריונים.

בית הכנסת נמצא בחזקת אגודת חסידי חב"ד העולמית, נשיא ורב המרכז הוא הרב יצחק קוגן (מוכר כ"הצדיק מלנינגרד").שמאל|200px|ממוזער|מראה בית הכנסת בין השנים 1991 - 2001

## היסטוריה
המבנה נבנה על ידי לזר פוליאקוב מראשי משפחת פוליאקוב ב-1872. ב-1883 קיבל אישור להסב בו בית כנסת. הוא נבנה בתכנון האדריכל מ. צ'צ'יגוב בסגנון בריטי ובחזיתו חרוט מגן דוד.

ב-1937 עצר השלטון הסובייטי את חזן וראש הקהילה, חיים רוטנברג, והוא הומת בירייה. ב-1938 הומת בירייה גם רב הקהילה שמריהו יהודה לייב מדליה. מאז נסגר המבנה לתפילה.

בשנות ה-50 שופץ המבנה והתקיים בו מועדון אמנות של הסתדרות העובדים.

ב-1991 הציע הרבי מלובביץ' להשיב את המבנה לייעודו המקורי. לאחר תקופה באה קבוצת יהודים והתמקמה במקום באופן פיראטי, לאחר זמן יצא צו ממשלתי להחזיר את בית הכנסת לקהילה היהודית, בפקודת יורי לוז'קוב, ב-8 במאי 1991.

ב-2001 החלה בניית 6 קומות חדשות על המבנה הישן, תוך שימור החלק הפנימי, בתרומת ודים רבינוביץ' ואלי יעקבי. הבנייה הסתיימה ב-2004. כיום המבנה מאובטח וכולל שירותי קהילה רבים, ואולמות תצוגה בשם "אולם הגבורה" ו"אולם הזיכרון".

בשנות האלפיים התקיימו בבית הכנסת מספר אירועי תקיפה, פיגועים והשלכות בקבוקי תבערה, והוגברה בו האבטחה. בין היתר ב-1999 נמצא במבנה חומר נפץ במשקל חצי ק"ג, לא היו נפגעים. ב-2006 דקר מחבל נאו-נאצי 8 אנשים, בהם רב הקהילה הרב קוגן. לאחר האירוע התקיימה סעודת הודיה על שלא נגדעו חיי אדם והרב קוגן קיבל אות הוקרה מראש העיר. על המחבל נגזרו 16 שנות מאסר.

מדי שנה מתקיים במקום טקס גדול כחלק ממצעדי יום הניצחון במוסקבה.

## גלריה

File:Синагога на Большой Бронной 1.jpg
File:Синагога на Большой Бронной 2.jpg
File:Синагога на Большой Бронной.jpg


## לקריאה נוספת
* "לעולם לא יכבה", הרב יצחק קוגן, ירושלים, ה'תשע"ד. עמ' 247–285.

## קישורים חיצוניים

*  

## הערות שוליים

קטגוריה:יהדות רוסיה
קטגוריה:בתי כנסת חב"דיים
בלשייא ברונייא
קטגוריה:בתי כנסת אשכנזיים
טראק רובינסון

**לאונרד יוג'ין "טראק" רובינסון** (באנגלית: **Leonard Eugene "Truck" Robinson**; נולד ב-4 באוקטובר 1951) הוא כדורסלן עבר אמריקאי, ששיחק בליגת ה-NBA בין השנים 1974–1985. הכינוי "טראק" (שמשמעותו באנגלית "משאית") הוענק לרובינסון בשל מבנה גופו המאסיבי וסגנון המשחק הפיזי שאפיין אותו. לאורך קריירת ה-NBA רשם ממוצעים של 15.5 נקודות, 9.4 ריבאונדים ו-1.7 אסיסטים למשחק.

## נעורים ומכללות
רובינסון נולד וגדל בעיר ג'קסונוויל שבפלורידה. בין השנים 1970–1974 למד באוניברסיטת המדינה של טנסי, ובארבע עונותיו כשחקן קבוצת הכדורסל של האוניברסיטה רשם ממוצעים של 20.3 נקודות ו-13.5 ריבאונדים למשחק. בעונתו השלישית, בה ממוצעיו הגיעו ל-25.7 נקודות ו-17.6 ריבאונדים למשחק, הוביל את קבוצתו למעמד גמר הדרג השני בליגת ה-NCAA (NCAA Division II Championship).

## קריירה ב-NBA
בדראפט ה-NBA לשנת 1974 נלקח רובינסון בבחירה ה-22 על ידי קבוצת וושינגטון בולטס. בעונת הרוקי שימש כמחליפם מהספסל של שחקני האולסטאר וס אנסלד ואלווין הייז, ועזר לקבוצתו להעפיל לגמר ה-NBA בו הפסידה לגולדן סטייט ווריורס. בעונתו השלישית בוושינגטון שדרג את תפוקתו הממוצעת ל-16.0 נקודות ו-8.9 ריבאונדים למשחק, אך בעקבות עומס בקו הקדמי של הקבוצה נשלח באמצע העונה לאטלנטה הוקס, בתמורה לרכז טום הנדרסון. כשחקן ההוקס רשם רובינסון שיפור נוסף עם ממוצעים של 22.4 נקודות ו-12.8 ריבאונדים למשחק עד סוף העונה, שבסיומה עזב את הקבוצה.

לקראת עונת  חתם על חוזה בניו אורלינס ג'אז, במדיה רשם את עונתו הטובה בקריירה עם ממוצעי שיא של 22.7 נקודות ו-15.7 ריבאונדים למשחק. באותה עונה השתתף במשחק האולסטאר ונבחר לחמישייה הראשונה של העונה לאחר שהוביל את כל שחקני הליגה בממוצעי דקות למשחק (44.4) וזכה בתואר מלך הריבאונדים (15.7). בעונה העוקבת המשיך רובינסון להציג יכולת גבוהה לצד כוכב הקבוצה פיט מרוויץ', אך באמצע העונה נשלח בטרייד לפיניקס סאנס לאחר שהג'אז צירפו את הפאוור פורוורד ספנסר הייווד. בחציה השני של העונה קלע 16 נקודות בממוצע למשחק ועזר לפיניקס להעפיל לגמר המערב, בו הפסידה לסיאטל סופרסוניקס בתוצאה 3–4. בשלוש העונות הבאות התבסס כחלק משלד הקבוצה המוביל בפיניקס, לצד וולטר דייוויס, אלבן אדמס ופול וסטפאל (ולאחר מכן דניס ג'ונסון), והעפיל עם הסאנס לשלב חצי גמר המערב במשך שלוש עונות רצופות (–). 

לאחר שלוש וחצי עונות בפיניקס, במהלכן העמיד ממוצעים של 18.1 נקודות ו-9.5 ריבאונדים למשחק, נשלח בטרייד לניו יורק ניקס בתמורה למוריס לוקאס. בניו יורק חזר רובינסון לשחק תחת המאמן יובי בראון, אשר אימן אותו באטלנטה, אך בשתי עונותיו כשחקן הניקס צנחה תפוקתו לכ-10 נקודות ו-8 ריבאונדים למשחק, ולאחר שני משחקים בעונת  פרש ממשחק, בגיל 33.

בעונת  שימש כסקאוט עבור קבוצת וושינגטון ויזארדס, ולאחר מכן שימש כעוזר מאמן בסקרמנטו קינגס.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:ג'קסונוויל: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של טנסי
קטגוריה:משתתפי משחק האולסטאר של ה-NBA
קטגוריה:כדורסלני וושינגטון בולטס
קטגוריה:כדורסלני אטלנטה הוקס
קטגוריה:כדורסלני ניו אורלינס ג'אז
קטגוריה:כדורסלני פיניקס סאנס
קטגוריה:כדורסלני ניו יורק ניקס
קטגוריה:בחירות דראפט של וושינגטון בולטס
קטגוריה:פלורידה: כדורסלנים
קטגוריה:אמריקאים שנולדו ב-1951
גדעון תדמור

**גדעון תדמור** (נולד ב-9 בינואר 1963) הוא איש עסקים ישראלי העוסק בתחום חיפושי נפט וגז והפקתם. בעשור השני של המאה ה-21 החל לעסוק גם בהפקת סרטי קולנוע, במסגרת חברת Sipur .

## ביוגרפיה
גדעון תדמור נולד בתל אביב וגדל בהרצליה פיתוח. למד בתיכון גימנסיה הרצליה. אביו עקיבא כהן שינה את שם משפחתו לתדמור. סבו של תדמור רכש קרקעות בארץ ישראל. אביו ודודו ד"ר דוד כהן בנו על הקרקעות שכונות מגורים במסגרת חברת "כהן פיתוח". את שירותו הצבאי כקצין בחיל התותחנים סיים בדרגת רב-סרן.
לאחר מות אביו, תדמור השתלב בחברת כהן פיתוח ומבני תעשייה בע"מ והחל להחזיק בחלק ממניות החברה.

לתדמור תואר ראשון במשפטים מאוניברסיטת תל אביב.

בשנת 1991 הקים יחד עם דודו, אמו חנה והגאולוג אלי רוזנברג את חברת אבנר קידוחים, שותפות לחיפוש גז ונפט. ב-1999 התגלה מאגר ים תטיס בו החזיקה אבנר 23%. במקביל לתפקידו בחברת אבנר השתלב תדמור בקבוצת דלק. בשנת 2001 מונה למנכ"ל דלק אנרגיה, וב-2007 מונה ליו"ר דלק קידוחים. בזמן כהונתו כיו"ר דלק קידוחים התגלה מאגר תמר בשנת 2009 ומאגר לוויתן בשנת 2010. הוא הוביל לחיבור בין חברת נובל אנרג'י לדלק קידוחים. במקביל שימש כמנכ"ל חברת אבנר חיפושי נפט. בשנת 2016 סיים את תפקידו בחברה והקים את חברת נאוויטס פטרוליום העוסקת בחיפושי נפט וגז בצפון אמריקה.

תדמור עמד בחזית המאבקים מצד קבוצת דלק לאורך פעילותם של ועדת ששינסקי, ועדת צמח ובמאבקים סביב מתווה הגז.

חבר בוועד המנהל של בית הספר סם שפיגל לקולנוע ולטלוויזיה.

## מפיק סרטים
תדמור הקים את חברת Tadmor Entertainment, (כיום Sipur ) העוסקת בהפקת סרטים. במסגרת החברה הופקו בין היתר הסרט נורמן: עלייתו המתונה ונפילתו התלולה של מאכער אמריקאי בבימויו של יוסף סידר, והסרט ג'נקשן 48.

## קישורים חיצוניים
*
*מגזין המושבות, 
*
*
*
*
*

## הערות שוליים

קטגוריה:אנשי עסקים ישראלים
קטגוריה:מנהלים ישראלים
קטגוריה:מנכ"לים ישראלים
קטגוריה:עורכי דין ישראלים
קטגוריה:מפיקי קולנוע ישראלים
קטגוריה:בוגרי גימנסיה הרצליה

קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1963
חוק ברלין הגדולה

**חוק ברלין הגדולה** (או "ברלין רבתי"; בגרמנית: **Groß-Berlin-Gesetz**), בשמו המלא **החוק על יצירת קהילה עירונית חדשה ברלין** (בגרמנית: **Gesetz über die Bildung einer neuen Stadtgemeinde Berlin**) היה חוק שהתקבל על ידי הממשל הפרוסי ב-1920 והרחיב מאוד את גודלה של עיר הבירה הגרמנית ברלין.

## היסטוריה
שמאל|ממוזער|גבולותיה המוניציפליים של ברלין לפני 1920 (אדום כהה) בתוך שטחה המורחב של "ברלין הגדולה" (אדום בהיר)
ברלין הייתה חלק מפרובינציית ברנדנבורג מאז 1815. ב-1 באפריל 1881, הפכה העיר למחוז העירוני ברלין (Stadtkreis Berlin), מחוז עירוני נפרד מברנדנבורג. חוק ברלין הגדולה הועבר על ידי הפרלמנט הפרוסי ב-27 באפריל 1920, ונכנס לתוקף ב-1 באוקטובר באותה שנה. האזור שנקרא בשעתו "ברלין הגדולה" רכש שטחים מפרובינציית ברנדנבורג, והוא מורכב מהשטחים הבאים:
* העיר ברלין (*Alt-Berlin*);
* שבע עיירות סביב ברלין: שרלוטנבורג, קפניק, ליכטנברג, נויקלן, שנברג, שפנדאו ווילמרסדורף;
* 59 קהילות כפריות ו-27 מחוזות נכסים מהמחוזות הסובבים נידרבארנים, אוסטהאפלאנד וטלטוב;
* השטח של ברלינר שטאטשלוס אשר עד נקודת זמן זו יצר מחוז נכסים בפני עצמו.
החוק הגדיל את שטחה של ברלין פי 13, מ-66&#x20;קמ"ר ל-883&#x20;קמ"ר והאוכלוסייה הוכפלה מכ-1.9 מיליון לכמעט 4 מיליון איש; כמעט 1.2 מיליון מתושבים חדשים אלה הגיעו משבע העיירות המקיפות בלבד.
ימין|ממוזער|מפה המראה את השטחים החדשים שמוזגו לתוך ברלין בשנת 1920
"ברלין הגדולה" חולקה ל-20 רבעים (*Verwaltungsbezirke*):
* מהעיר ברלין שטרם ההרחבה: מיטה, טירגארטן, ודינג, פרנצלאואר ברג, קרויצברג ופרידריכסהיין;
* רובע עבור כל אחת משבע הערים העצמאיות לשעבר: שרלוטנבורג, קפניק, ליכטנברג, נויקלן, שנברג, שפנדאו ווילמרסדורף;
* שבעה רבעים חדשים שנוצרו מאזורים נוספים, כל אחד נקרא כשמו של הכפר הגדול ביותר באזור: פנקאו, רייניקנדורף, שטגליץ, טמפלהוף, טרפטו, וייסנזה וצלנדורף
באמצעות החוק החדש, ניתן היה ליישם תכנון ערים משולב בכל ברלין הגדולה. יישום החוק היה בסיס חשוב לעלייתה של ברלין כמרכז התרבותי של אירופה בשנות ה-20.

מלבד שינויים קלים, גבול העיר המוגדר בחוק הוא אותו גבול כמו בעשור השני של המאה ה-21, אף על פי שהאופי שלו השתנה מספר פעמים במשך השנים. בתחילה היה זה גבול מוניציפלי בלבד, אך הוא הפך לקו תיחום בין אזורי הכיבוש אחרי 1945, ולחלק ממסך הברזל לאחר 1949, כשחומת ברלין לאורכו בין 1961 ו-1990. מאז איחודה מחדש של גרמניה זהו הגבול בין עיר-המדינה ברלין למדינת ברנדנבורג.

## קישורים חיצוניים
* נוסח החוק, באתר Verfassungen.de 

קטגוריה:1920 בגרמניה
קטגוריה:ברלין: היסטוריה
קטגוריה:גרמניה: חוק ומשפט
ניטין גנטרה

**ניטין צ'נדרה גנטרה** (באנגלית: **Nitin Chandra Ganatra**; נולד ב-30 ביוני 1967) הוא שחקן אנגלי יליד קניה. גנטרה מוכר בעיקר מהופעתו בתפקיד מסוד אחמד באופרת הסבון "איסטאנדרס" של ה-BBC בה שיחק מ-2007 עד 2016.

## ביוגרפיה
גנטרה נולד בקניה בשנת 1967. מוצאם של שני הוריו הוא מגוג'ראט, כך התגלה בתוכנית השורשים "Who Do You Think You Are?" ששודרה ב-2013. סבא רבא שלו הגיע לקניה בסוף שנות התשעים של המאה ה-19 כאחד מ-32,000 עובדי קבלן שעבדו בבניית מסילת אוגנדה. אחרי השלמת המסילה הוא נשאר בקניה. בהמשך הצטרפו סבו ואביו של גנטרה לעסקי המסחר של המשפחה.

ב-1971 עם קבלת העצמאות של קניה, נאלצה האוכלוסייה ההודית לבחור בין דרכון קנייתי לבריטי. גנטרה שהיה אז בן שלוש עבר עם משפחתו לקובנטרי שם עדיין יש להם חנות.

גנטרה למד ב-Coundon Court School and Community College ואחר כך למד דרמה, קולנוע וטלוויזיה באוניברסיטת בריסטול. הוא המשיך ללמוד משחק בהדרכתו של יז'י גרוטובסקי.

## קריירה
בעולם ידוע גנטרה מהופעתו בתפקיד הנסיך פונדיצ'רי בסרט "צ'ארלי בממלכת השוקולד" של טים ברטון. הוא שיחק בסרט "כלה ודעה קדומה" של גורינדר צ'אדה בתפקיד קולי סאאב. בסרט "אדונית התבלינים" הופיע בתפקיד הארון, ובסדרה "הלו מומבאי" שיחק בתפקיד דב ראג'ה. גנטרה הופיע בפרסומת הראשונה של iPod.

תפקידים נוספים של גנטרה כוללים את הסדרה "ג'יין הול", רשם הפטנטים בסרט הטלוויזיה "הצל בצפון" על פי ספרו של פיליפ פולמן, הסדרה לילדים Gina's Laughing Gear בערוץ CBBC, בתפקיד עצמו בסדרה הקומית "Meet the Magoons", בדמות רז, האח של הדמות הראשית בסרט "Shifty", ובתפקיד מרטין סופר בסדרה "Twenty Twelve". עוד הופיע בתפקיד סיניל גנטרה בסדרה "Being April" עם פולין קווירק.

ב-15 באוקטובר 2014 השתתף גנטרה בשעשועון "Celebrity Squares".

ב-2017 שיחק גנטרה בסרט הקומי "Eaten by Lions" לצדם של אנטוני אאקיל וג'ק קרול בבימויו של ג'ייסון וינגרד.

;איסטאנדרס
החל מ-16 באוקטובר 2007 שיחק גנטרה בתפקיד קבוע באופרת הסבון "איסטאנדרס" של ה-BBC בדמות מסוד אחמד. הוא השתתף גם בסדרת הספין אוף "איסטאנדרס: E20".

ב-2009 זכה גנטרה בפרס "הזוג הטוב ביותר" של פרסי אופרות הסבון הבריטיות יחד עם השחקנית נינה ואדיה. ב-2010 היה מועמד לפרס השחקן הטוב ביותר של אופרות הסבון הבריטיות.

באוקטובר 2014 קרא גנטרה ליצירת מגוון גזעי רחב יותר באופרות הסבון. הוא חשף שיש תחושה של "לחץ" לייצג את כל תרבות המיעוטים: "כל האחריות נופלת על משפחה אחת לייצג תרבות שלמה, והתרבות עצמה היא מגוונת - פקיסטנים, מוסלמים, הודים, הינדים, פונג'בים, סיקים, וסרילנקאים".

## חיים אישיים
ב-17 ביולי 2004 התחתן גנטרה עם מירה. לבני הזוג שני ילדים והם חיים בצפון לונדון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת בריסטול
קטגוריה:אנגלים ממוצא הודי
קטגוריה:מהגרים לממלכה המאוחדת
קטגוריה:אנגלים שנולדו ב-1967
עבד אל-לטיף מוסא

**עבד אל-לטיף מוסא**, (בערבית: **عبد اللطيف موسى**) מכונה גם **אבו נור אלמקדיסי** (בערבית: **أبو نور المقدسي**), היה מנהיג של ארגון הג'יהאד הסלפי ג'נד אנצאר אללה, קבוצה אסלאמית ברפיח, עזה שהתאגדה למטרות מיליטנטיות.

היה מקור הסמכות הדתי-אידאולוגי עבור פעילים ג'האדיים-סלפיים ברצועה, בהם גם צבא האסלאם. רופא במקצועו, ועבד בעבר במשרד הבריאות של הרשות הפלסטינית. שימש כאימאם במסגד אבן תימיה ברפיח.

ב-14 באוגוסט 2009 הכריז בדרשת יום שישי במסגדו ברפיח על הקמת "אמירות אסלאמית בפלסטין", ולמחרת, 15 באוגוסט 2009, נהרג בידי כוחות חמאס, כאשר אלו הסתערו על מפקדתו ועל מתחם המגורים. לטענת החמאס, מוסא נהרג כאשר מנהיגו הצבאי של ג'ונד אנסר אללה ח'אלד נבת פוצץ את עצמו כשכוחותיו סגרו עליהם.

המדינה האסלאמית הקימה יחידה שפעלה בסוריה שנקראה על שמו.

## הערות שוליים

קטגוריה:רצועת עזה: אישים
מוסא
קטגוריה:ראשי ארגוני טרור פלסטיני
קטגוריה:פלסטינים שנולדו ב-1959
קטגוריה:פלסטינים שנפטרו ב-2009
קטגוריה:ועדות ההתנגדות העממית
ספקטרוניקס

**ספקטרוניקס** בע"מ היא חברה ישראלית העוסקת בפיתוח וייצור גלאי גז ולהבה אופטיים, בעיקר לתעשיית הנפט והגז ולמפעלים פטרוכימיים ופרמצבטיים.

## היסטוריה
ספקטרוניקס הוקמה בשנת 1973 על ידי משפחת ספקטור (דב ספקטור ובנו יחיאל ספקטור), ובתחילת דרכה עסקה בעיקר בייצור ופיתוח מערכות גילוי וכיבוי אש אוטומטיות עבור כלי רכב ממוגני ירי וכלי שיט.

במהלך שנות ה-70 עסקה החברה בפיתוח מערכות כיבוי האש האוטומטיות הראשונות לתא מנוע ותא צוות וכלי לחימה מגוונים וכן גם לאוניות, צוללות וכלי שיט אחרים (תחת הסימן המסחרי SAFETM). המערכות סופקו באופן תדיר לצה"ל, תוך עמידה בתקנים הצבאיים, והצילו את חייהם של לוחמים בשדה הקרב.

בשנת 1978 פיתחה החברה את גלאי ה-UV/IR בעל זמן תגובה של פחות מ-3 אלפיות השנייה (מילי שניות), ואף רשמה פיתוח זה כפטנט. עוד רשמה ספקטרוניקס כפטנט גם את מערכות הכיבוי SAFE אשר כוללות גילוי אש תוך אלפיות השנייה, פריקה מהירה ופיזור יעיל של חומר כיבוי אש.

בשנת 1982 הפכה ספקטרוניקס לחברה ציבורית הנסחרת בבורסה לניירות ערך בתל אביב.

בתחילת שנות ה-90, החלה ספקטרוניקס לפתח ולייצר את גלאי ה-UV/IR האופטיים לגילוי להבה, אשר התבססו על הפטנטים אותם רשמה בעבר, וביססו את מעמדה כחברה העוסקת בתחום זיהוי הלהבה. בשנים 1992–1993 רשמה החברה פטנט על הסימן המסחרי SharpEye, ופיתחה את גלאי האינפרה אדום המשולש (IR3) הראשון. פיתוח זה חולל שינוי משמעותי בתקני התעשייה, כאשר הגלאי תמך בזיהוי אש ממרחקים גדולים יותר והיה חסין בפני אזעקות שווא.

מתחילת שנות ה-2000 מספקת ספקטרוניקס את מוצריה בעיקר עבור מפעלי תעשייה העוסקים בחומרים מסוכנים, צבאות (ארצות הברית, גרמניה, צרפת, ספרד, ישראל) יצרנים של כלי רכב וחברות נפט וגז.

בשנת 2015 נרכשה ספקטרוניקס על ידי חברת אמרסון האמריקאית (Emerson Electric) בסכום של 99 מיליון דולרים, ומאז היא חברה פרטית הפועלת תחת חטיבת הגז והאש של Emerson Automation Solutions.

## מוצרים עיקריים
### גלאי אש אופטיים
#### סדרת גלאי SharpEye™
*גלאי UV/IR
*גלאי IR3
מגלים מאפייני אש בתחומים ספקטרליים עיקריים של UV ו-IR. עיקר תפקידם הוא הגנה מפני אש על אזורים בעלי סיכון גבוה במיוחד כגון: בתי זיקוק, אסדות קידוח ימיות, תעשיות הכימיה והפטרוכימיה, מצבעות האנגרים למטוסים וכדומה.

### גלאי גז אופטיים קווים
#### סדרת גלאי SafeEye™
*SafeEye Quasar 900
*SafeEye 700 Xenon
משמשים לגילוי של ריכוזי גז דליק העלולים להגיע לנקודת התפוצצות בתנאי מזג אוויר קשים ולהגנה בפני דליפות גז על אניות קידוח מיוחדות, מצבעות, בתי זיקוק ומפעלים פטרוכימיים.

### מערכות כיבוי אש אוטומטיות
#### סדרת מערכות SAFE™
מערכות כיבוי לכלי רכב ממוגנים, כלי שיט, רכבות, אוטובוסים וכדומה.

## קישורים חיצוניים

* 
* 

## הערות שוליים

קטגוריה:חברות ישראליות
קטגוריה:כיבוי אש
קטגוריה:חברות שנסחרו בבורסה לניירות ערך בתל אביב
קטגוריה:שדרות: חברות
אביעזר סגל

**אביעזר סגל** הוא קצין צה"ל במילואים בדרגת אלוף-משנה, המשמש כנספח צה"ל באפריקה, אשר פיקד על גדוד 932, חטיבת הנח"ל וחטיבת הבקעה.

## ביוגרפיה
עם גיוסו לצה"ל עבר הכשרה כלוחם, קורס מ"כים חי"ר וקורס קציני חי"ר. סגל שימש במגוון תפקידי מטה ופיקוד בחיל הרגלים ובשנים 1987–1989 שימש כמפקד גדוד 932. בשנים 1993–1995 פיקד על חטיבת הבקעה. בשנים 1997-1998 שימש כמפקד הנח"ל. 

סגל שימש כנציג הרמטכ"ל בוועדת שחרורים שדנה בבקשתו של רמי דותן לקצוב את עונשו, והתנגד לקיצור עונשו של דותן בדעת מיעוט.

לאחר מכן שימש כנספח צה"ל ברוסיה. בשירות המילואים משמש סגל כנספח צה"ל באפריקה.

בדצמבר 2019 מונה למנכ"ל קדימה מדע.

## קישורים חיצוניים

## הערות שוליים

קטגוריה:אלופי-משנה בצה"ל
קטגוריה:מפקדי חטיבת הבקעה
קטגוריה:מפקדי גדוד 932
קטגוריה:נספחים צבאיים ישראלים ברוסיה
קטגוריה:נספחים צבאיים ישראלים במדינות אפריקה
קטגוריה:ישראלים שנולדו במאה ה-20
דאיה קרישנה

**דאיה קרישנה** (באנגלית: **Daya Krishna**; 1924–2007) היה פילוסוף הודי שכתב באנגלית ובהינדי. הוא היה הקול הבולט בפילוסופיה ההודית במחצית השנייה של המאה ה-20. הוא לימד באוניברסיטת ראג'סטהן בג'ייפור וכיהן כעורך של כתב העת "Journal of Indian Council of Philosophical Research" במשך יותר משלושה עשורים. דאיה פרסם עבודות בתחומי פילוסופיה הודית, פילוסופיה השוואתית, פילוסופיה פוליטית ואסתטיקה.

דאיה בחן מחדש מושגים מההגות ההודית הקלאסית, תוך ביקורת על התדמית המיסטית של הודו שנוצרה במערב, וחלחלה גם לתודעה הפוליטית של הודו. במסגרת פרויקט ה"סמוואד" (דיאלוג בסנסקריט), הזמין פאנדיטים מסורתיים (שממשיכים לכתוב פילוסופיה בסנסקריט עד היום) לנהל דיאלוג עם פילוסופים אקדמאיים (שקיבלו חינוך מערבי וכותבים באנגלית), וזאת כדי לגשר מעל הנתק שנוצר בין הקהילות כתוצאה מהקולוניאליזם הבריטי. דאיה התמקד בפילוסופיה פוליטית ובשאלת הזהות ההודית, בניסיון ליצור תיאוריה חברתית בשביל הודו כמדינת לאום חדשה אחרי העצמאות. עבודתו השפיעה רבות על האופן בו עוסקים בפילוסופיה בהודו אחריו.

אחד מתלמידיו הוא הפילוסוף הישראלי דניאל רוה.
## פרסומים חשובים

***Contrary Thinking: Selected Essays of Daya Krishna** (2011)
***Prolegomena to Any Future: Historiography of Cultures & Civilizations** (1997)
***Bhakti, a contemporary discussion: philosophical explorations in the Indian Bhakti tradition** (Ed with Mukunda Lāṭha, Francine Ellison) (2000)
***Developments in Indian philosophy from Eighteenth century onwards: Classical and Western** (2002)
***Indian Philosophy: a counter perspective** (2006)
***The Problematic and Conceptual Structure of Classical Indian Thought About Man, Society and Polity** (1996)
***The Art of the Conceptual: Explorations in a Conceptual Maze Over Three Decades** (1989)
***The Nature of Philosophy** (1955)


## לקריאה נוספת
*"לחשוב על יצירתיות ביצירתיות". דאיה קרישנה.  (בתוך: דניאל רוה, **חוטים פילוסופיים ביוגה של פטנג'לי**, הוצאת הקיבוץ המאוחד, סדרת קו אדום כהה בעריכת גיורא רוזן, 2010).

## קישורים חיצוניים
* Daya Krishna - The Open Library - ספרייה פתוחה של כל כתבי דאיה קרישנה 
*  
* "A Memorial Tribute to Daya Krishna". *Project Muse*. 2008 

## הערות שוליים




קטגוריה:פילולוגים הודים
קטגוריה:פילוסופים הודים
קטגוריה:פילוסופים של המאה ה-20
קטגוריה:פילוסופים של המאה ה-21
קטגוריה:פוסטקולוניאליזם
קטגוריה:הודים שנולדו ב-1924
קטגוריה:הודים שנפטרו ב-2007